cyanic-selkie/wikianc huggingface dataset:
Wounded Kneen valloitus
Valloitus
Valloituksen loppuvaiheilla piiritetyiltä alkoi loppua ruoka. 17. huhtikuuta AIM:n kannattajien onnistui kuitenkin tiputtaa alueelle tarvikkeita lentokoneesta, jota viranomaiset yrittivät karkottaa helikopterilla. Helikopterista ammuttiin piiritetyn kirkon katon läpi ja Frank Clearwater -nimistä cherokee-intiaania osui päähän, mikä johti hänen kuolemaansa. Kuusi muuta intiaania loukkaantui. Seuraava kuolemantapaus tapahtui 27. huhtikuuta, kun Buddy Lamont -niminen intiaani ammuttiin hänen noustessaan ylös poliisin kaasukranaatin täyttämästä bunkkerista. Tämä oli ikään kuin viimeinen isku intiaanien taistelutahdolle. Oglala-sioux’t päättivät lopettaa valloituksen AIM:n vastustuksesta huolimatta. Toukokuun alussa monet piiritetyt intiaanit pakenivat paikalta yön turvin. Aseet luovutettiin 8. toukokuuta, mutta virallinen antautuminen tapahtui 18. toukokuuta.
Seuraukset
thumb|Ammutun agentti Williamsin auto. Tapahtumia seurasi oikeudenkäynti AIM:n johtajia, Russel Mearsia ja Dennis Banksia, vastaan. Oikeudenkäynti pidettiin Minnesotassa, koska Etelä-Dakotasta ei uskottu löytyvän puolueetonta valamiehistöä. Oikeudenkäynnin aikana ilmeni, että FBI oli lahjonut todistajia sekä salakuunnellut syytettyjä ja heidän puolustusasianajajiaan. Piirituomari kumosi lopulta syytteen, kun eräs valamiehistön jäsen sairastui, eikä syyttäjä suostunut oikeudenkäynnin jatkamiseen vajaalla valamiehistöllä. Väkivaltaisuudet Wounded Kneessä jatkuivat vielä tapauksen jälkeenkin ja useita kuoli. 26. kesäkuuta AIM:n jäsen Leonard Peltier tappoi kaksi FBI:n agenttia, Williamsin ja Colerin. .
AirPods
Airpodit ovat Applen luomat langattomat Bluetooth-nappikuulokkeet. Ne julkaistiin ensimmäisen kerran 13. joulukuuta 2016. Vuonna 2019 kuulokkeista julkaistiin uusi Airpods Pro-malli ja 2020 Airpods Max-malli.
Äänentoiston lisäksi Airpodeissa on sisäänrakenettu mikrofoni. Mikrofoni eristää taustaääniä ja mahdollistaa puheluiden puhumisen sekä Applen digitaaliselle henkilökohtaiselle avustajalle, Sirille puhumisen.
Suosio
Techradar arvoi Airpods Pro 2-mallin kuudenneksi parhaaksi nappikuulokkeeksi vuonna 2023. Hän puolsi Airpodejen ostamista erinomaisen äänenlaadun takia, sekä helppoudesta yhdistää ne toisiin Applen laitteisiin. Kritiikkiä hän löysi akunkestosta.
On arvioitu, että vuoteen 2023 mennessä on myyty oli 150 miljoonaa kappaletta Airpodeja.
Jacques Tourneur
Jacques Tourneur (12. marraskuuta 1904 Pariisi, Ranska – 19. joulukuuta 1977 Bergerac, Dordogne, Ranska) oli ranskalais-yhdysvaltalainen elokuvaohjaaja.
Yksityiselämä
Jacques Tourneur syntyi Ranskassa 12. marraskuuta 1904 ja hänen isänsä oli ohjaaja Maurice Tourneur. Perhe muutti Yhdysvaltoihin 1914 ja Tourneurista tuli Yhdysvaltojen kansalainen 1919.
Hän oli naimisissa Christianne Tourneurin kanssa.
Tourneur lopetti elokuvien tekemisen 1965 ja palasi Ranskaan, jossa hän kuoli 19. joulukuuta 1977.
Ura
Jacques Tourneur aloitti elokuva-alalla 1924 ensin toimistoapulaisena ja sittemmin näyttelijänä. Hän avusti myös isänsä elokuvissa ennen kuin he kummatkin palasivat Ranskaan 1928. Siellä hän työskenteli apulaisohjaajana ja leikkaajana isänsä elokuvissa.
Kun Lewton sai oman B-elokuvien tuotantoyksikön RKO:lta, hän valitsi Tourneurin ohjaajaksi. Hän ohjasi Lewtonille kolme kauhuelokuvaa 1943: Kissaihmiset, Yö voodoo-saarella ja Leopardimies. Ne menestyivät niin hyvin, että Tourneur siirrettiin ohjaamaan A-luokan elokuvia.
Tourneurin ensimmäinen ison budjetin elokuva Kunnian päivät – Gregory Peckin ensimmäinen elokuva. Se ei menestynyt, mutta Tourneur sai silti jatkaa A-luokan elokuvien ohjaamista. 1947 hän ohjasi film noirin klassikon Varjot menneisyydestä. 1950-luvulla hän teki lännenelokuvia, muun muassa Sanan voimalla, Liekki ja nuoli sekä Lännen laki. Tourneur teki Britanniassa M.R. Jamesin kertomuksesta kauhuelokuvan Paholaisen palvelija (1957), josta on tullut kauhuelokuvan klassikko samaan tapaan kuten Kissaihmisistä ja Yöstä voodoo-saarella.
1950-luvun lopulta vuoteen 1965 asti (jolloin hän jäi eläkkeelle) Tourneur ohjasi myös paljon televisiosarjojen jaksoja. Hänen viimeisiksi elokuviksi jäivät Hautaustoimisto hädässä (1964) ja Merenalainen kaupunki (1965), joissa kummassakin pääosaa esitti Vincent Price.
Kaikkien pyhien kirkko (Tvrdošín)
Kaikkien pyhien kirkko on katolinen kirkkorakennus Tvrdošínissä Slovakiassa. Se on osa Unescon maailmanperintöluettelon kohdetta Slovakian Karpaattien puukirkot.
Kirkko rakennettiin 1400-luvun jälkipuoliskolla. Nykyisen renessanssityylinsä se sai 1600-luvulla. Vuosien 1986–1993 aikana kirkolle tehtiin laajamittainen peruskorjaus. Korjaustyöt palkittiin vuonna 1995 kulttuurijärjestö Europa Nostran palkinnolla.
Rakennus ja sen historia
Kirkon suorakulmainen laiva on yhdistetty neliönmuotoiseen presbyteerioon ja pohjoisseinältään pieneen sakastiin. Gotiikan vaikutukset näkyvät kirkossa läntisen ja eteläisen portaalin muodossa. Kirkon katto on tunnuspiirteinen korkea satulanmuotoinen paanukatto. Pieni kahdeksankulmainen torni on lisätty 1800-luvulla.
Protestantit muokkasivat kirkon ulkonäköä 1600-luvun puolivälissä, kun kirkko oli väliaikaisesti heidän hallussaan. Uusi holvitettu portaali siirsi rakennuksen arkkitehtonisen painopisteen läntiseltä sivulta eteläiselle sivulle. Alkuperäisiä pieniä ikkunoita suurennettiin ja alttaria valaistiin tuplaikkunalla. Samalta aikakaudelta ovat peräisin myös monet sisätilojen maalauksista. Presbyteerioon on maalattu aidonnäköinen taivas, joka laajenee esittämään neljää evankelistaa. Laivassa on maalaus, joka esittään Pyhää Yrjöä, ja renessanssiaikainen ornamentti. Sisustukseen kuuluu myös protestanttisen papin Gaspar Kodan patsas.
Nelikopteri
250px|pienoiskuva|oikea|Kameralla varustettu nelikopteri. 250px|pienoiskuva|oikea|Ihmisen kuljetukseen suunnitellun turkkilaisen Baykar Cezeri -nelikopterin prototyyppi. Nelikopteri (myös quadkopteri tai quadrokopteri, ) on neljällä vaakasuoralla pyörivällä roottorilla varustettu multikopteri. Suurin osa multikoptereista on nelikoptereita. Nelikoptereiden roottoreista kaksi pyörii myötäpäivään ja kaksi vastapäivään. Kuluttajille myytävät nelikopterit ovat malliltaan X-kirjaimen muotoisia, mutta kilpailuissa käytetään usein nopeampia H-kirjaimen muotoisia malleja. Kauko-ohjattavat nelikopterit ovat yleistyneet 2010-luvun alussa.
Pierre Charles Le Monnier
Pierre Charles Le Monnier (20. marraskuuta 1715 – 3. huhtikuuta 1799) oli ranskalainen tähtitieteilijä. Hänen nimensä joskus kirjoitetaan Lemonnier.
Holmium(III)bromidi
Holmium(III)bromidi (tai holmiumtribromidi) on holmiumin epäorgaaninen ioniyhdiste bromin kanssa, jossa bromi esiintyy hapetusluvulla −I ja holmium +III. Näin muodostuva yhdiste on HoBr3. Se on voimakkaasti hygroskooppinen kiinteä aine joka muodostaa vaaleankeltaisia kiteitä, joiden kiderakenne on samankaltainen kuin rauta(III)bromidilla.
Valmistus
Holmiumbromidia voidaan valmistaa vetybromidin avulla seuraavasti:
São Paulon 6 tunnin ajo
thumb|Brasilian Rata São Paulon 6 tunnin ajo on moottoriurheilun kestävyyskilpailu joka ajetaan Interlagosin radalla Brasiliassa. Kilpailu kestää nimensä mukaisesti 6 tuntia. Vuodet 2012-2014 kilpailu kuului FIA World Endurance Championship -sarjaan.
Burford-luokka
Burford-luokka oli Britannian kuninkaallisen laivaston kolmen 68-tykkisen kolmannen luokan linjalaivan muodostama alusluokka.
Suunnittelu
Sir Joseph Allinin suunnitteli 70-tykkisen kolmannen luokan linjalaivaluokan, joka kuitenkin varustettiin 68 tykillä. Luokan alusten alemmalla tykkikannella oli kaksikymmentäkuusi 32 naulan tykkiä ja ylemmällä kaksikymmentäkahdeksan 18 naulan tykkiä. Lisäksi puolikannella oli kaksitoista ja etukannella kaksi 9 naulan tykkiä. Se perustui vuoden 1745 suunnitelmiin. HMS Boyne tilattiin vuonna 1758 viimeisenä perinteisenä 70-tykkisenä aluksena ja se valmistui vasta 1771.
Jahti (visailuohjelma)
Jahti on MTV3-kanavalla elokuussa 2018 alkanut suomalainen visailuohjelma, joka perustuu brittiläiseen The Chase -formaattiin. Joka jaksossa kilpailijat yrittävät päihittää ammattitaitoisen tietokilpailijan eli ”jahtaajan”. Joka jaksossa on kolme kilpailijaa, ja ohjelmaa juontaa Mikko Leppilampi. Jahtaajat ovat Eero Ylitalo (”Herra Arkisto”), Magnus Mali (”Terävä”) ja Markus Leikola (”Besserwisser”).
Alkoholit
Alkoholit ovat ryhmä orgaanisia yhdisteitä, joissa hydroksyyliryhmä (-OH) on kiinnittynyt tyydyttyneeseen hiiliatomiin. Samaan hiiliatomiin on lisäksi kiinnittynyt vety- tai hiiliatomeja.
Japanin avoin tennisturnaus
Japanin avoin tennisturnaus on lokakuussa Chōfussa, Tokiossa, Japanissa järjestettävä tennisturnaus. Turnaus järjestettiin ensimmäisen kerran vuonna 1972. Miesten turnaus kuuluu ATP World Tour 500 -sarjaan. Naisten turnaus järjestettiin viimeksi vuonna 2008.
Jahti (visailuohjelma)
Syyskuussa 2020 tiedotettiin ohjelman saavan brittiläiseen Beat the Chasers -formaattiin perustuvan spin-off-sarjan, Super-Jahdin, keväällä 2021. Tässä versiossa kilpailijat yrittävät päihittää kaikki jahtaajat samanaikaisesti ja voittaa kymmeniätuhansia euroja. Super-Jahti sai heti kauden alussa hyviä katsojalukuja, ja ohjelman formaattia kehuttiin.
Alkoholit
Alkoholien luokittelu
Alkoholi voi olla myös moniarvoinen eli hydroksyyliryhmiä voi olla samassa molekyylissä useampia, ei kuitenkaan koskaan samaan hiiliatomiin kiinnittyneinä. Alkoholit voidaan luokitella hydroksyyliryhmien lukumäärän perusteella.
Web Open Font Format
Web Open Font Format (WOFF) on verkkosivuilla käytettäväksi tarkoitettu kirjasinmuoto. WOFF kehitettiin vuonna 2009 ja sitä kehitetään World Wide Web Consortiumin standardiksi.
Alkoholit
Alkoholien luokittelu
Alkoholit voidaan luokitella sen mukaan, kuinka monta hiiltä on liittynyt hydroksyyliryhmää sitovaan hiileen. Primaarisessa alkoholissa hydroksyyliryhmää sitovaan hiiliketjuun on liittynyt yksi hiili. Metanoli ja etanoli ovat primaarisia alkoholeja. Primaarisen alkoholin yleinen kaava on CnH2n+1OH.
Alkoholi on sekundaarinen, kun OH-ryhmää kantavaan hiiliatomiin on liittynyt kaksi muuta hiiliatomia, ja tertiaarinen, kun OH-ryhmää kantavaan hiiliatomiin on liittynyt kolme muuta hiiliatomia. Yksinkertaisin sekundaarinen alkoholi on isopropanoli, ja yksinkertaisin tertiaarinen alkoholi on tert-butanoli.
Primaaristen suoraketjuisten alkoholien nimeäminen
Primaariset suoraketjuiset alkoholit eli n-alkoholit nimetään niiden sisältämien hiiliatomien mukaan. Tavallisimmin käytetyt nimet johdetaan yhtä monta hiiliatomia sisältävän hiilivedyn nimestä päätteellä -oli: esimerkiksi metaania (CH4) vastaa metanoli (CH3OH ja etaania (C2H6) etanoli (C2H5OH). Vaihtoehtoisesti voidaan käyttää myös nimiä, jotka saadaan lisäämällä hiilivetyradikaalin -yyli -päätteiseen nimeen sana alkoholi, jolloin esimerkiksi metanolia sanotaan metyylialkoholiksi, etanolia etyylialkoholiksi ja niin edelleen.
Muut hydroksyyliyhdisteet
Alkoholeihin hiilen yhdiste luetaan vain, kun hiiliatomi on tyydyttynyt eli tetravalentti ja siinä on vain yksi hydroksyyliryhmä sekä vety-, tai hiiliatomeita. Vetyjen tai hiilien lisäksi muita hydroksyylin kanssa geminaalisia (samassa hiilessä olevia) ryhmiä ei saa olla.
Vaikka hiili olisi tyydyttynyt, muita hydroksyylin kanssa geminaalisia ryhmiä sisältävät aineet eivät ole alkoholeja. Kun samassa hiiliatomissa on kaksi hydroksyyliä, aine ei ole alkoholi vaan karbonyyliyhdisteen hydraatti, esimerkkinä asetaldehydin hydraatti, CH3CH(OH)2. Tällaiset aineet ovat yleensä epävakaita. . Toinen esimerkki on syanohydriini, jossa samassa hiilessä on hydroksyyli-, ja nitriiliryhmät.
Ryväsorakas
Ryväsorakas (Hydnum ellipsosporum) on vahvero-orakkaiden sukuun kuuluva sienilaji. Laji on luokiteltu Suomessa elinvoimaiseksi. Se on simaorakkaan (Hydnum umbilicatum) kanssa erotettu hiljattain rusko-orakkaasta (Hydnum rufescens coll.), mutta on kuitenkin rusko-orakkaan tavoin syötävä.
Alkoholit
Hapettuminen
Primaariset alkoholit hapettuvat aldehydeiksi ja siitä eteenpäin karboksyylihapoiksi. Sekundaariset alkoholit hapettuvat ketoneiksi. Primaaristen ja sekundaaristen alkoholien hapettumiseen tarvitaan katalyyttiä. Tertiaarinen alkoholi ei hapetu, mutta voi hajota voimakkaan hapettimen vaikutuksesta.
Dehydraatio/pelkistyminen
Alkoholeja voidaan dehydroida (poistaa H2O-molekyyli) kuumentamalla niitä voimakkaassa hapossa. Reaktiossa syntyy alkeeneja.
Web Open Font Format
WOFF pakkaa TrueType-, OpenType- ja Open Font Format -kirjasinten käyttämät tiedostot määritelmän mukaisella menetelmällä, mikä mahdollistaa kirjasinten käytön verkkosivuilla.
Alkoholit
Happo- ja emäsreaktiot
Alkoholit ovat sekä heikkoja happoja että emäksiä. Voimakkaat emäkset kuten metallihydridit ja alkalimetallit reagoivat alkoholien kanssa, jolloin saadaan metallialkoksideja. Alkoholi toimii reaktiossa happona ja sivutuotteena syntyy vetyä. Fenolit (pKa = 10) ovat vahvempia happoja kuin alkoholit (pKa = 16).
Vastaavasti alkoholien konjugaattiemäkset, alkoksidit, ovat vahvoja emäksiä tai jopa superemäksiä. Niitä ei voi liuottaa veteen, koska vesi on liian hapanta: esimerkiksi natriummetoksidi reagoi veden kanssa metanoliksi ja natriumhydroksidiksi, joka on heikompi emäs.
Alkoholien valmistus
Alkoholeja voidaan valmistaa useista funktionaalisista ryhmistä: alkeeneista, alkyylihalideista, ketoneista, aldehydeistä ja estereistä. Alkeeneista alkoholeja voidaan valmistaa alkoholien hydrataatiolla eli veden additiolla kaksoissidokseen happamassa liuoksessa. pienoiskuva|Eteenin happokatalysoitu hydraatio
Alkoholien myrkyllisyys
Useat alkoholit ovat myrkyllisiä, mukaan lukien etanoli. Ne ovat keskushermostoa lamauttavia aineita, joiden hapettumistuotteet ovat myrkyllisiä ja aiheuttavat humalatilan, jolloin ihmisen tajunnankyky heikkenee.
Jahti (visailuohjelma)
10. toukokuuta 2021 mtv-palvelussa julkaistiin viisiosainen sarja Super-Jahti: Extra, jossa nähdään TV:stä pois jätettyjä pelejä.
Alkoholit
Alkoholien myrkyllisyys
Esimerkiksi metanoli aiheuttaa ensin keskushermoston lamautumisen oireita kuten etanoli. Sen jälkeen metanoli muuttuu myrkylliseksi formaldehydiksi eli formaliiniksi. Formaliini metaboloituu muutaman minuutin puoliintumisajalla muurahaishapoksi, joka on myrkyllistä ja poistuu elimistöstä hitaasti. Se vahingoittaa silmän verisuonia, aiheuttaa asidoosin eli veren happamuuden, joka pystyy pysäyttämään hengityksen.
Jahti (visailuohjelma)
Rahaportaat
Aluksi jokainen kilpailija kilpailee yksinään. Rahaportaat-kierroksella kilpailijalta kysytään minuutin ajan kysymyksiä, ja kilpailijan on pyrittävä vastaamaan mahdollisimman moneen niistä oikein. Jokaisesta oikeasta vastauksesta kilpailijan voittopotti kertyy 500 eurolla.
Alkoholit
Alkoholien myrkyllisyys
Etanolin muuntuessa elimistöön syntyy vastaavasti asetaldehydiä (etanaalia) CH3CHO, joka ei ole soluille yhtä vaarallista kuin formaldehydi ja hapettuu edelleen etikkahapoksi, joka ei ole yhtä lailla myrkyllistä. Niinpä etanolin tappava annos on paljon suurempi.
Metanolimyrkytystä voidaan hoitaa etanolilla, joka syrjäyttää metanolin elimistön hapetusreaktioissa. Tällöin metanoli ehtii poistua elimistöstä virtsan mukana muuttumatta myrkyllisiksi hapettumistuotteiksi.
Jahti (visailuohjelma)
Jahti
Kun kilpailija on valinnut tavoiteltavan rahasumman, kilpailijalle ja jahtaajalle esitetään samat monivalintakysymykset. Kysymyksissä on kolme vaihtoehtoa, ja kumpikin valitsee mielestään oikean vastauksen nappia painamalla. Kun toinen on painanut nappia, toisella on viisi sekuntia aikaa painaa nappia. Jos vastaus on oikein, siirrytään pelilaudalla yksi askel kohti maalia, mutta jos kilpailija tai jahtaaja vastaa väärin, tämä pysyy paikallaan.
Alkoholit
Alkoholien myrkyllisyys
Kolmas yleinen alkoholimyrkytyksen aiheuttaja on isopropanoli. Isopropanolin, joka on sekundaarinen alkoholi, tapauksessa vain ensimmäinen entsyymi toimii, jolloin syntyy asetonia. Asetoni on lamauttavampaa ja aiheuttaa pahoinvointia, sekavuutta ja jopa tajuttomuuden.
Jahti (visailuohjelma)
Jahti
Jos kilpailija pääsee "karkuun" jahtaajaa, potti lisätään joukkueen yhteiseen pottiin ja kilpailija pääsee finaalikierrokselle. Jos jahtaaja saa kilpailijan "kiinni", kilpailija ja potti putoavat pelistä. Kun kaikki kilpailijat ovat kisanneet yksitellen Rahaportaat- ja Jahti-kierrokset, alkaa finaalikierros.
Alkoholit
Alkoholien myrkyllisyys
Myrkyllisiin alkoholeihin kuuluu myös glykoli HO-CH2-CH2-OH (etyleeniglykoli, 1,2-etaanidioli), jota on mukana useissa jäähdytysnesteissä. Glykoli metaboloituu vaiheittain hapettuen, ja aiheuttaa samanlaisen asidoosin kuin muutkin alkoholit. Lopullinen hapetustuote on kuitenkin oksaalihappo, joka on erittäin myrkyllinen. Oksaalihappo kiteyttää kalsiumoksalaattia kudoksista, mikä vahingoittaa pahiten munuaisia. pienoiskuva|160x160px|glykoli 1,2-etaanidioli Sokerialkoholien kuten sorbitolin käyttöä elintarvikkeissa rajoittaa niiden laksatiivinen vaikutus.
Jahti (visailuohjelma)
Finaalijahti
Finaalikierroksella kaikki jäljellä olevat kilpailijat kisaavat jahtaajaa vastaan joukkueena. Ensin joukkueelle esitetään kahden minuutin ajan kysymyksiä, ja joukkueen tulee vastata mahdollisimman moneen oikein nappia painamalla. Sen jälkeen jahtaajalle esitetään myös kahden minuutin ajan kysymyksiä. Jahtaaja voittaa, jos hän ehtii saada aikarajan puitteissa niin monta oikein, että hän pääsee maaliin pelilaudalla. Jos joukkue voittaa, joukkueen voittopotti jaetaan jäljellä olevien kilpailijoiden kesken.
Mikäli jahtaaja onnistuu kuitenkin saamaan kaikki kilpailijat kiinni Jahti-kierroksella, joukkue valitsee keskuudestaan yhden kilpailijan kisaamaan jahtaajaa vastaan 3 000 euron potista Finaalijahdissa, joka jaetaan tasan muiden kilpailijoiden kesken kilpailijan voittaessa.
Toinen tuotantokausi
Ensimmäisessä jaksossa kilpailivat Salatut elämät -näyttelijät Johanna Puhakka, Esko Kovero sekä Maarit Poussa.
Kolmas tuotantokausi
Ensimmäisessä jaksossa kilpailivat Huuma-ohjelman lapsijuontajat ja seitsemännessä jaksossa radiojuontajat Esko Eerikäinen, Minna Kuukka sekä Aki Linnanahde.
Spin-off: Super-Jahti
Spin-off-sarja Super-Jahdissa yhdellä kilpailijalla on mahdollisuus voittaa jopa kymmeniätuhansia euroja päihittämällä kaikki jahtaajat samanaikaisesti.
Ohjelman kulku
Rahaportaat
Ensimmäisellä kierroksella kilpailijalta kysytään korkeintaan viisi monivalintakysymystä. Kilpailijan vastatessa oikein voittopotti kertyy 500 eurolla. Jos kilpailija vastaa ensimmäiseen kysymykseen väärin, hän on pois pelistä. Kierroksen jälkeen kilpailija haastaa jahtaajat.
Super-Jahti
Seuraavalla kierroksella kilpailija saa valita jahtaajien kolmesta tarjouksesta mieleisen. Jokainen jahtaaja tarjoaa rahasumman ja ajan (poikkeuksena ensimmäinen jahtaaja; pelkkä aikatarjous rahaportaiden potin ohella), joka heillä on käytössä;
Toisin sanoen, jos kilpailija valitsee jommankumman kahdesta ensimmäisestä tarjouksesta, kohtaa hän yhden tai kaksi jahtaajaa. Jos hän valitsee kolmannen tarjouksen, kohtaa hän kaikki kolme jahtaajaa. Jahtaajien tarjottu aika on aina lyhyempi kuin kilpailijan, jolla on aina 60 sekuntia.
Valinnan jälkeen juontaja kysyy kilpailijalta ja jahtaajilta vuorotellen kysymyksiä; oikein vastatessa vuoro siirtyy toiselle. Jahtaajat saavat vastata nappia painamalla. Se, kumman aika kellossa loppuu ensin, on hävinnyt. Jos jahtaajien aika loppuu ennen kilpailijaa, hän voittaa saamansa rahasumman. Jos taas kilpailijan aika loppuu ennen jahtaajia, on kilpailija hävinnyt.
Kovatina
Kovatina on muovattava metalliseos, jossa on yleensä 85-99 % tinaa ja loput kuparia, antimonia, vismuttia ja nykyään harvemmin lyijyä. Myös hopeaa saatetaan käyttää seoksessa.
Jérôme Lalande
pienoiskuva|Jérôme Lalande
Joseph Jérôme Lefrançois de Lalande (11. heinäkuuta 1732 – 4. huhtikuuta 1807) oli ranskalainen tähtitieteilijä, vapaamuurari ja kirjailija.
Haapsalun piispanlinna
thumb|Haapsalun linna thumb|Haapsalun linnanrauniot thumb|Kaiverrus linnasta vuodelta 1889 pienoiskuva|[[Miehittämätön ilma-alus|Droonilla kuvattu video Haapsalun piispanlinnasta 2022]] Haapsalun piispanlinna on Haapsalussa sijaitseva linna, johon kuuluu Haapsalun tuomiokirkko. Linna on perustettu 1200-luvulla Saarenmaan-Läänemaan hiippakunnan hallintokeskukseksi. Legendan mukaan elokuussa täyden kuun aikaan kappelin sisäseinälle ilmestyy valkoisen leidin kuva.
Historia
Albert von Buxhövden perusti Riian arkkihiippakunnan piispana toimiessaan vuonna 1228 uuden hiippakunnan, johon tulivat kuulumaan Läänemaa, Saarenmaa ja Hiidenmaa. Uuden Saarenmaan-Läänemaan hiippakunnan ensimmäinen hallintokeskus oli Lihulan linna, jonne rakennettiin kivinen linnake kalparitariston avulla. Välttääkseen konflikteja vaikutusvaltaisen ritarikunnan kanssa piispa siirsi hiippakunnan hallintokeskuksen Peronaan, jossa sen polttivat liettualaiset kymmenen vuotta myöhemmin. Hiippakunnan uudeksi keskukseksi valittiin Haapsalu, jonne alettiin rakentaa piispan linnaketta ja tuomiokirkkoa. Linnan rakentaminen jatkui kolme vuosisataa.
Linna
Linnan rakentaminen, laajentaminen ja uudelleen rakentaminen jatkuivat useita vuosisatoja. Arkkitehtuuri muuttui aseiden kehityksen myötä. Linnoitus saavutti lopullisen suuruutensa piispa Johannes IV Kievelin aikana vuosina 1515–1527. Tuolloin sen pinta-ala oli yli 30 000 neliömetriä, seinien paksuus vaihteli 1,2–1,8 metrin välillä ja suurin korkeus oli yli 10 metriä. Linnan länsisivulla on 29 metriä korkea vartiotorni 1200-luvulta. Sitä on käytetty myöhemmin kellotornina. Linnan muureja korotettiin myöhemmin 15 metriin asti.
Linna vaurioitui pahoin Liivinmaan sodan aikana vuosina 1558–1582. Pienen linnan muurit ja ulompi linnoite jäivät osittain tuhoutuneiksi. 1600-luvulla Viroa tuolloin hallinneet ruotsalaiset eivät enää käyttäneet linnaa puolustusrakennuksena. Suuren Pohjan sodan aikana vuonna 1710 Venäjä valloitti Viron ja Pietari Suuren käskystä linnan muurit tuhottiin osittain. Tästä lähtien linna on ollut käytännössä raunioina.
UWE
UWE-1 on saksalainen CubeSat, jonka rakensivat Würzburgin yliopiston opiskelijat. Se laukaistiin 27. lokakuuta 2005 Plesetskin kosmodromilta avaruuteen.
UWE-1-satelliittia seurasi UWE-2, joka laukaistiin Intiasta 23. syyskuuta 2009.
UWE-3 on vuoden 2011 alussa vielä suunniteltavana.
Maurice de Coppet
Louis Jules Maurice de Coppet (17. heinäkuuta 1868 Alais, Ranska – 28. syyskuuta 1930 Nyon, Sveitsi) oli ranskalainen diplomaatti ja kirjallisuudenharrastaja, joka toimi Ranskan lähettiläänä Suomessa 1923–1929. Kirjallisuutta syvällisesti harrastava ministeri, kuten lähettiläitä ranskalaisittain nimitettiin, oli kiinnostunut suomalaisesta kulttuurista, opiskeli suomea ja ruotsia ja ryhtyi kääntämään ranskaksi suomalaisen kirjallisuuden klassikkoja. Vaimonsa Yseult de Coppet’n kanssa hän loi lähetystökodistaan Helsingin Katajanokalla suomalais-ranskalaisen kulttuurien kohtaamispaikan.
Diplomaatin ura
Maurice de Coppet oli syntynyt vuonna 1868 Sveitsistä Ranskaan siirtyneeseen, uskonnoltaan protestanttiseen pappissukuun. Pariisissa suoritettujen laki- ja valtiotieteellisten opintojen jälkeen hän pääsi Ranskan ulkoministeriön palvelukseen. Suomeen tullessaan Coppet’lla oli takanaan laaja kokemus erilaisista diplomaattisista tehtävistä. Hän toimi diplomaattina Ranskan lähetystöissä ja konsulaateissa Aleksandriassa, Baselissa, Lontoossa, Budapestissa ja Varsovassa. Ennen Suomeen siirtymistään hän oli useita vuosia Ranskan lähettiläänä Addis Abebassa Abessinian keisarikunnassa (nyk. Etiopia).
Coppet kärsi masennuksesta ja oli hoidettavana Sveitsissä saatuaan 1929 hermoromahduksen. Hän päätyi varhaiseläkkeelle, jota hän vastusti. Pian eläkkeelle siirtymisensä jälkeen Coppet kuoli Nyonin asemalla Sveitsissä 1930 heittäydyttyään ohikiitävän junan alle.
Käännöstyö
Yhdessä Helsingin yliopiston ranskan kielen opettajan Jean-Louis Perret'n kanssa Coppet toimitti sarjan suomalaisen kaunokirjallisuuden ranskannoksia Cahiers de la Finlande (1929). Kymmenosaiseen sarjaan hän käänsi muun muassa J. L. Runebergin eeppisen runoteoksen Kung Fjalar, Juhani Ahon Lastuja, Arvid Järnefeltin novellikokoelman Elämän meri sekä valikoiman Zacharias Topeliuksen satuja. Käännöksistään Coppet sai 1929 Ranskan akatemian käännöspalkinnon.
Kirjakokoelma
Maurice ja Yseult de Coppet'n kokoelma kuuluu nykyisin Kansalliskirjaston erikois- ja käsikirjoituskokoelmiin.
Vietnamin sisällissota (1772–1802)
Annamin vuosien 1772–1802 sisällissota oli talonpoikaiskapina, joka lopetti Lê- ja Trịnh-dynastioiden ja Nguyễn-suvun vallan. Sen aloittivat Tây Sơnista Bình Địnhin provinssista lähteneet kolme veljestä, joiden sukunimi Nguyễn oli sama kuin toisen hallitsevan suvun. Vanhin veljistä valtasi hallitsevalta Nguyễn-suvulta Quảng Namin ja Bình Địnhin maakunnat vuonna 1772. Kapinan tunnuslauseena oli "Ryöstäkää rikkailta, antakaa köyhille." Vangit vapautettiin ja viljavarastot jaettiin talonpoikien kesken. Vuonna 1773 veljekset valloittivat Quy Nhơnin, josta tuli pääkaupunki. Vuoteen 1778 mennessä koko Etelä-Vietnam oli heidän hallussaan Saigonia myöten. Viimeinen Nguyễn-suvun jäsen pakeni maasta vuonna 1783 ja liittoutui ranskalaisten kanssa, ja palasivat vuonna 1789.
Chávismo
Chavismo, chavinismi on aiemman Venezuelan presidentin Hugo Chávezin julistama sosialistinen aate. Sen tarkoituksena oli taistella Venezuelan yhteiskunnallisia ja taloudellisia ongelmia vastaan. Chavismon epäonnistumisen pääsyynä oli Venezuelan heittelehtivä talous, joka pohjautui pääosin öljyn vientiin.
Puolueet
Chavismoa tukevia puolueita ovat PSUV Partido Socialista Unido de Venezuela - Venezuelan yhdistynyt sosialistipuolue, PPT Patria Para Todo Isänmaa kaikille ja Tupamaros. Monet näihin kuulumattomat vasemmistopuolueet tukivat Chavezia vaaleissa.
Aate
Chavismo yhdistelee mm. vasemmistolaisuutta, bolivarianismia, populismia, Latinalaisen Amerikan yhdistymistä ja isänmaallisuutta yhdistellyt aatesuuntaus. Chavismoon on kuulunut myös vihreä ajattelutapa, hajautettu demokratia, työpaikkademokratia, paikallisyhteisöt, sekatalous, feminismi ja kansainvälisyys. Chavinismi vastustaa liberaalia kapitalismia ja Yhdysvaltojen poliittista ja taloudellista ylivaltaa Latinalaisessa Amerikassa.
Kritiikki
Käytännössä Chavismon ongelmia ovat olleet mm itsevaltaisuus, demokratian ja sananvapauden kaventuminen, talousongelmat, inflaatio, tavarapula, hallinnon ja poliisin virkailijoiden korruptio ja väärinkäytökset sekä väkivaltaisen rikollisuuden kasvu. Talousongelmat on johtunut osin siitä, että chavistit pyrkivät jatkamaan Latinalaiselle Amerikalle tyypillistä perusraaka-aineiden vientiin pohjautuvaa taloutta, Venezuelan tapauksessa öljyn. Chavistien määräämät hintakatot loivat tavarapulaa, mm kun ihmiset hamstrasivat elintarvikkeita. Chavistat ovat pyrkineet vierittämään aatteestaan johtuvat ongelmat Yhdysvaltojen ja chavinismin kotimaisten vastustajien niskoille.
Kannatuksen lasku
Chavinsimia kannatti eri aikoina noin 30-60% Venezuelan äänioikeutetuista. Chavezia seurannut presidentti Nicolás Maduro jatkoi chavinistista politiikka. Chavismo on vähentynyt presidentti Hugo Chávezin vuonna 2013 tapahtuneen kuoleman jälkeen, koska Venezuelan talous on mennyt alamäkeä.
Jambolin alue
Jambolin alue  on Bulgarian alue maan eteläosassa, ja sillä on yhteistä rajaa Turkin kanssa. Alue on nimetty pääkaupunkinsa Jambolin mukaan. Jambolin alue on jaettu viiteen kuntaan.
Jambolin alueen vanhimmat arkeologiset löydöt ovat 6000 eaa. tienoilta. Roomalaiset valtasivat alueen traakialaisilta ja alueelle perustettiin alueen ensimmäinen kaupunki Diospolis, Rooman keisarin Diocletianuksen kunniaksi.
TPE
TPE tai Tpe voi viitata johonkin seuraavista:
Richard Farnaby
Richard Farnaby (n. 1594–1623) oli englantilainen säveltäjä ja toisen säveltäjän, Giles Farnabyn poika. Hän vaikutti Saksassa. Nuoremmalta Farnabyltä on säilynyt muutamia kosketinsoitinkappaleita. Zuzana Růžičková on levyttänyt Richard Farnabyn musiikkia cembalolla Supraphon-levy-yhtiölle. Myös Naxoksen katalogissa on tämän kappaleiden tulkintoja.
Micaela Comberti
Micaela "Mica" Comberti (28. syyskuuta 1952 – 4. maaliskuuta 2003) oli brittiläinen viulisti. Hän syntyi Lontoossa saksalaiselle äidille ja italialaiselle isälle. Hän tuli tunnetuksi periodisoittimilla esiintymisestä, josta hän innostui mentyään opiskelemaan 19-vuotiaana Wieniin Eduard Melkusin johdolla. Comberti palasi Englantiin vuonna 1972 ja opiskeli siellä kolmen vuoden ajan Manoug Parikianin johdolla. Myöhemmin hän jatkoi opintojaan Salzburgin Mozarteumissa Sandor Veghin opiskelijana.
Comberti osallistui myös Nikolaus Harnoncourtin tunneille ja alkoi palattuaan jälleen Englantiin (1977) luoda uraa vanhan musiikin parissa. Hän teki uransa aikana yhteistyötä lukuisten kokoonpanojen kanssa. Näihin lukeutuivat English Concert, Salomon-jousikvartetti ja Collegium Musicum 90. Comberti levytti muun muassa barokkisäveltäjien Johann Sebastian Bachin, Arcangelo Corellin ja Georg Friedrich Händelin sekä wieniläisklassikkojen Joseph Haydnin ja Wolfgang Amadeus Mozartin teoksia.
Kamarimusiikin esittäjänä Comberti oli pitkään yhteistyössä cembalisti Colin Tilneyn kanssa. Hän oli myös fortepianotrio Music Collectionin jäsen. Hän oli myös kysytty opettaja sekä alan oppilaitoksissa että yksityisesti. Vuonna 2002 Comberti sairastui elokuun aikana vakavasti, minkä seurauksena hänellä todettiin syöpäsairaus, johon hän kuoli maaliskuussa 2003. Häntä jäivät kaipaamaan mm. alttoviulistimies Gustav Clarkson, kaksi poikaa ja yksi tytär.
Léon Daudet
thumb|Léon Daudet vuonna 1922. Alphonse Marie Léon Daudet (16. marraskuuta 1867 Pariisi – 1. heinäkuuta 1942 Saint-Rémy-de-Provence) oli ranskalainen kirjailija, toimittaja ja poliitikko.
Daudet’n vanhemmat olivat kirjailijapariskunta Alphonse ja Julia Daudet. Daudet opiskeli lääketiedettä Pariisin yliopistossa vuosina 1885–1891, mutta alkoi sitten kirjoittaa Le Figaro- ja Le Gaulois -lehtiin. Ensimmäisen romaaninsa L’Astre noir hän julkaisi vuonna 1893. Daudet tunnettiin poleemisena, terävänä ja kitkeränä satiirikkona, joka loisti varsinkin lehtikirjoituksissaan sekä vuosina 1914–1921 ilmestyneissä kuusiosaisissa muistelmissaan Souvenirs des milieux littéraires, politiques, artistiques, et médicaux. Hänet valittiin vuonna 1897 Goncourt-akatemiaan.
Daudet tuki äärinationalistista, reaktionääristä ja monarkistista Action française -liikettä. Hän auttoi Charles Maurrasia muuttamaan liikkeen pää-äänenkannattajan, Action françaisen päivittäiseksi sanomalehdeksi vuonna 1908. Daudet toimi lehden päätoimittajana. Hän kirjoitti myös Édouard Drumontin julkaisemaan jyrkän antisemitistiseen La Libre Paroleen ja oli juutalaisvastaisuudessaan erityisen myrkyllinen. Daudet tuomitsi Ranskan tasavallan muun muassa teoksissaan Le Pays des partementeurs (1901) ja Le Stupide XIXe Siècle (1922). Ensimmäisen maailmansodan aikana hän kohdisti lehdessään häikäilemättömän ajojahdin sisäministeri Louis Malvyyn ja entiseen pääministeri Joseph Caillaux’hon, jotka saivat lopulta tuomiot maanpetoksesta. Daudet valittiin Ranskan edustajainkamariin vuonna 1919 Action françaisea edustaneelta Union Nationale -ehdokaslistalta. Hän oli kansanedustajana vuoteen 1924.
Daudet oli vuosina 1891–1895 siviiliavioliitossa kirjailija Victor Hugon pojantyttären Jeanne Hugon kanssa, mutta heidän liittonsa päättyi eroon. Myöhemmin Daudet kääntyi hartaaksi katolilaiseksi ja solmi kirkollisen avioliiton Marthe Allardin kanssa. Daudet’n 14-vuotias poika löydettiin vuonna 1923 kuolleena eräästä taksista, ja hän syytti Ranskan poliisia sekä taksinkuljettajaa murhasta. Saatuaan viiden kuukauden vankeustuomion kunnianloukkauksesta Daudet pakeni Belgiaan kolmeksi vuodeksi, kunnes hänet armahdettiin vuonna 1930.
Daudet kannatti vuodesta 1940 Vichyn hallitusta.
PDC
Lyhennettä PDC käytetään ainakin seuraavista
Entre Ríosin maakunta
Entre Ríosin maakunta on Argentiinan koillisosassa sijaitseva maakunta. Se on pinta-alaltaan 78 781 neliökilometriä ja sen asukasluku oli vuonna 2010 yhteensä 1 236 300. Maakunnan pääkaupunki on noin 270 000 asukkaan Paraná (2010).
Porin ensimmäinen kirkko
Porin ensimmäinen kirkko rakennettiin todennäköisesti kaupungin perustamisen yhteydessä vuonna 1558, ja se tuhoutui vuonna 1698 kaupunkipalossa. Puukirkko sijaitsi nykyisen Hallituskadun kohdalla, Satakunnan Museon pääsisäänkäynnin edustalla.
Yleistä
Kirkko sijaitsi nykyisen Hallituskadun kohdalla myöhemmin paikalle rakennetun Satakunnan Museon pääsisäänkäynnin edustalla. Kirkkomaa hautausmaineen jatkui alueelle, jossa 1850-luvulta lähtien toimi Porin Oluttehdas.
Puurakenteinen kirkko oli laudoitettu, maalattu punaiseksi ja siinä oli tervattu paanukatto. Pääoven yläpuolelle oli punertava kivi, johon oli kaiverrettu vuosiluku 1558. Varsinaisen kirkkorakennuksen vieressä oli kellotapuli, jossa oli kaksi kirkonkelloa sekä aikaa näyttävä tornikello eli ”säijäri”. Kirkossa oli myös todennäköisesti urut. Säijäri ja urut olivat ylellisyysesineitä, joita 1600-luvulla pystyivät hankkimaan vain varakkaat yhteisöt. Toinen kirkonkelloista rikkoontui vuonna 1660 kuningas Kaarle X Kustaan kuolinkelloja soitettaessa, mutta kaupungilla ei ollut enää varaa hankkia uutta kelloa.
Hautaukset
thumb|Vuonna 1911 löytynyt hautaholvi. Varsinainen hautausmaa sijaitsi kirkon ympärillä, mutta 1600- ja 1700-luvuilla vallinneen yleisen tavan mukaan myös kirkon alle haudattiin. 1660-luvulta lähtien varakkaimmat kaupunkilaiset rakennuttivat lattian alle hautaholveja, joita myöhemmin 1700-luvulla laskettiin olevan yhteensä 12, eri sukujen käytössä. Alueella tehtyjen rakennustöiden yhteydessä on tullut esiin lukuisia kertoja pääkalloja ja luita, jotka on haudattu uudelleen Käppärän hautausmaalle. Vuonna 1911 paljastui myös muurattuja hautaholveja.
Esineistö ja kirjasto
Kirkon esineistö koostui varakkaiden kaupunkilaisten sekä lähiseudun aatelisten lahjoituksista, joita tuli muun muassa Grothusen-, Eneskjöld- ja De la Gardie -sukujen jäseniltä. Huomattavimpia olivat vuodelta 1638 peräisin oleva hopeinen kalkki, 1643 lahjoitettu ehtoolliskannu sekä kreivitär Sofia de la Gardien 1631 lahjoittama messukasukka. Katossa roikkui kaksi kahdeksanhaaraista kynttiläkruunua, joista toisen olivat lahjoittaneet veljekset Henrik ja Otto Grothusen vuonna 1652 ja toisen pormestari Gustaf Henrikssonin leski 1671. Arvoesineet saatiin pelastettua tulipalosta ja nykyään osa niistä on Kansallismuseon kokoelmissa.
Myös kirkon kirjasto oli huomattava. Se käsitti muun muassa vuoden 1642 Biblian, joka oli kapteeni Henrik Grothusenin ja rovasti Gregorius Arctopolitanuksen lahjoitus, ruotsalaisen Kustaa II Aadolfin raamatun vuodelta 1655 sekä Johannes Gezelius vanhemman julkaisemia suomenkielisiä virsi- ja evankeliumikirjoja.
Dima (albumi)
Dima on Zahon ensimmäinen studioalbumi, jonka julkaisi EMI 11. maaliskuuta 2008. Suurimman osan levyn kappaleista sanoitti tuottaja Phil Greiss ja Zaho. Ainoastaan kappaleet La Roue Tourne ja Hey Papi, jossa heidän lisäksi mukana olivat Tunisiano ja Soprano.
Gnjozdovo
thumb| Gnjozdovon hautakumpuja. thumb| Dnepr Smolenskissa. thumb|Viikinkien reitit. Gnjozdovo on arkeologinen kohde Venäjällä Smolenskin alueella lähellä Gnjozdovon kylää. Alueella on paljon slaavien ja varjagien muinaisia esineitä. Alue on luokiteltu muinaislinnaksi (Gorodištše).
Alue
Gnjozdovon alue oli suuruudeltaan 17,5 hehtaaria. Sen suuruutta voi verrata muihin mahtaviin viikinkikaupunkeihin, kuten Hedebyhyn 24 hehtaaria, Birkaan 13 ha ja Dublinin 12 ha Gnjozdovon alueelta on löydetty noin 4 000 hautapaikkaa. Niitä on jäljellä vielä noin 2 000. Ne ovat kahdeksassa eri hautakumpuryhmässä (kurgaaneissa). Näistä noin 1 300 on tutkittu vuodesta 1874 lähtien. Gnjozdovon asukkaiden kansallisuudesta on pitkään kiistelty. Varjagien hautoja on löydetty noin 40, mutta 19 hautaa 20:stä oli krivitšien ja balttien hautoja. Suurin osa arkeologisista löydöistä on taloustavaroita ja ruukkuja.
Historiallinen tausta
Tutkija Tatiana Jackson on tutkimuksissaan huomannut, että viikinkien saagoissa on paljon tietoja Väinäjoesta (muinaisskandinaaviksi Dyna), jopa enemmän kuin mistään muusta Itä-Euroopan joesta. Tämä osoittaa Väinäjoen reitin merkittävyyden viikingeille.
Gnjozdovo sijaitsee Väinä- ja Dneprjokien vedenjakajien kupeessa. Siinä Svinetsjoki ja muutamat muut pikkujoet laskevat vetensä Dnepriin. Alun perin asutus tuli Svinetsjoen Dneprin puoleisiin niemiin, jolloin vesi suojasi aluetta eri suunnilta.
Gnjozdovo kukoisti nimenomaan etelään Konstantinopoliin, länteen Väinäjoensekä pohjoiseen Ilmajärvelle menevien kauppareittien solmukohtana. Ilmajärveltä sinne pääsi Lovatjokea pitkin etelään maakannakselle, jonka luona laivat vaihdettiin tai vedettiin vetotaipaleita pitkin seuraavaan vesistöön. Tällä tavoin päästiin Väinäjoen kautta Dneprille. Dnepr tarjosi suoran, joskin myös pitkän ja vaarallisenkin yhteyden Mustallemerelle ja Bysanttiin. Gnjozdovosta pääsi myös Okajoen kautta Volgan vesistöön kohti Kaspianmerta. Gnjozdovo oli myös oiva suoja- ja lepopaikka lännestä (Väinäjoelta) ja pohjoisesta (Lovatjoelta) tuleville varjageille ennen vaarallista matkaa etelään.
Vuonna 882 Gnjozdovon valtasi Novgorodin ruhtinas Oleg Viisas ja liitti sen Kiovan Rusiin.
Gnjozdovo rupesi taantumaan 1000-luvun alussa yhdessä muiden Viikinkien idäntien kaupunkien kanssa. 1000-luvun loppuun mennessä Gnjozdovo oli kauppakaupunkina kokonaan korvannut viereinen Smolensk.
Gnjozdovo ja Smolensk
Tutkijat eivät ole vielä päässeet täysin yksimielisyyteen siitä, miten Gnjozdovo ja Smolensk (muinaisskandinaaviksi: Smaleskja) ovat suhteessa toisiinsa. Nestorin kronikassa Gnjozdovo mainittiin nimellä Velikograd (suuri kaupunki ja paljon asukkaita). Gnjozdovon alue on 5 kilometriä pitkä molemmin puolen Dneprjokea. Muinaisskandinaavisissa teksteissä se mainitaan nimellä Sýrnes.
Yhden teorian mukaan Gnjozdovo oli nykyisen Smolenskin edeltäjä. Smolenskista arkeologit ovat löytäneet ensimmäisiä jäänteitä 1000-luvun alusta. Heidän mukaansa Smolenskin vahvistuminen liittyy nimenomaan Gnjozdovo taantumiseen. Hallinnollinen keskus siirtyi Smolenskiin Kiovan Rusin siirtyessä kristinuskoon Vladimir Suuren aikana.
Toisen teorian mukaan Smolensk ja Gnjozdovo elivät rauhallisesti rinnakkain 900-luvulla Tämän teorian mukaan Gnjozdovo oli Kiovan varjagiruhtinaiden alaisuudessa pitämässä slaavilaisia krivitšejä loitolla. Niin kauan kuin varjagit hallitsivat siellä, niin tämä oli hyvin ymmärrettävissä. Viereinen Smolensk oli slaavilaisten krivitšien hallitsema, jossa heidän hallintonsa kokoontui. Vladimir Suuri perusti oman ruhtinaskunnana pojalleen ja antoi hänelle Smjadin linnan Smolenskin läheltä vuonna 1015
Samantyyppinen slaavien neuvoston ja varjagien sotaneuvoston kaksoishallinto oli myös muualla Rusien valtakunnassa: vertaa Novgorod ja Rurikinlinna, Tšernihiv ja Shestovitsa, Rostov ja Sarskoye Gorodištše, Jaroslavl ja Timeryovo. Myöhempinä vuosisatoina Rurikin ruhtinaat ottivat itselleen mieluummin linnoituksen kuin kaupungin: Vyšhorod mieluummin kuin Kiova, Smjadyn mieluummin kuin Smolensk, Kidekša mieluummin kuin Suzdal, Bogoljubovo mieluummin kuin Vladimir.
Nimistöä
Gnjozdovo-nimi on ilmeisesti tullut slaavilaisesta sanasta "gnezdo" (= pesä). Se mainitaan ensimmäisen kerran 1600-luvun asiakirjoissa. Historioitsijat kiistelevät siitä, mikä oli paikan alkuperäinen nimi. Nimi Gnezdovo voi tulla siitä, että Dneprin oikealla rannalla oli puoliympyrän muotoinen linnoitus, joka muodoltaan muistutti linnunpesää. . Jotkut sanovat Gnezdovon olevan Smolenskin edeltäjän. Heidän mukaansa Bysantin keisari Konstantinos VII viittasi Gnjozdovoon, kun hän mainitsi Smolenskin De Administrando Imperio -teoksessaan 950-luvulla. Nestorin kronikka mainitsee Smolenskin aiemmin, kun viikingit Askoldin ja Dirin johdolla hyökkäsivät Kiovaan vuonna 867. Silloin he eivät pystyneet valtaamaan Gnezdovoa, koska se oli hyvin linnoitettu ja hyvin runsasväkinen.
Vasmer ja muut etymologit sanovat nimen Smolensk tulevan Smolnjajoesta, joka viittaa mustaan multaan tai tervaan. Tatiana Jacksonin teorian mukaan Gnjozdovon alkuperäinen nimi Svinetšk (Свинеческъ) tulee Svinetsjoesta. Joen nimi näyttäisi viittaavan venäläiseen sanaan svinets (eli sika) ja koska Gnjozdovo sijaitsi niemellä, on Jackson yhdistänyt paikan muinaisislanninkieliseen paikannimeen Sýrnes ("sian niemeke" muinaisskandinaavilla), joka oli yksi seitsemästä tai kahdeksasta rikkaasta kaupungista Gardarikissa Heimslýsing ok helgifræði-nimellä ("Kuvaus maailmasta ja tietoa pyhistä", ei. suom.) tunnetun muinaisislanninkielisen tekstin mukaan. Kyseinen luonteeltaan teologis-maantieteellinen keskiaikainen teksti löytyy 1300-luvun alusta peräisin olevasta islantilaisesta Hauksbók-käsikirjoituksessa.
Tom Holmén
Tom Holmén (s. 1963) on Uuden testamentin eksegetiikan dosentti Åbo akademissa ja Suomen kansainvälisesti merkittävin Jeesus-tutkija. Holmén on väitellyt Åbo akademissa tohtoriksi Jeesuksesta ja juutalaisesta liittoajattelusta. Hänen väitöskirjansa nimi on Jesus and Jewish covenant thinking.
Holmén johtaa Åbo akademin tutkijaryhmää The Historical Jesus Workshop. Ryhmän työn tuloksena on tekeillä neliosainen kirjasarja Handbook of the study of the historical Jesus. Tom Holmén on toinen teoksen toimittajista Stanley E. Porterin ohella. Teoksen neljä osaa sisältävät yli 120 artikkelia alan tutkijoilta. Tutkimusryhmä ylläpitää verkkosivustoa Historian Jeesus. Vuonna 2007 ilmestyi Holménin kirja Jeesus osana WSOY:n Kristinuskon vaikuttajat -sarjaa. Teos oli Vuoden kristillinen kirja -palkintoehdokas.
Holmén asuu Turussa. Hänellä on vaimo ja kaksi lasta. Holmén harrastaa musiikkia ja hän on tehnyt lauluja nuorille.
Uudenseelanninlammaskoira
Uudenseelanninlammaskoira (New Zealand Heading Dog) on uusiseelantilainen koirarotu, joka tunnetaan myös nimellä New Zealand Eye Dog.
Ulkomuoto
Uudenseelanninlammaskoira muistuttaa perineistä lyhytkarvaista, työlinjaista bordercollieta ja australialaista koolieta. Se on pitkäjalkainen, ketterä ja nopealiikkeinen. Karvapeite on lyhyt ja sileä. Yleisin väritys on mustavalkoinen, sillä se on helppo erottaa punaruskeilta kukkuloilta pitkänkin välimatkan päästä.
Myös punavalkoisia, punaisia, keltavalkoisia, keltaisia ja black & tan -värisiä yksilöitä esiintyy. Punaiset ja punavalkoiset koirat kuitenkin hukkuvat helposti paikalliseen maastoon. Niitä ei silti ole voitu karsia pois jalostuksesta, sillä punaisia ja punavalkoisia pentuja voi syntyä myös mustavalkoisista vanhemmista, mikäli molemmat kantavat punaista värigeeniä.
Luonne ja käyttäytyminen
Uudenseelanninlammaskoira on perinyt tyypillisen paimennustapansa suoraan bordercollielta: se hallitsee lammaslaumoja tiiviillä tuijotuksella. Tästä johtuu myös sen toinen nimitys "uudenseelanninsilmäkoira". Parhaiten sille sopii lähietäisyydellä työskentely jossa vaaditaan nopeita reaktioita, kuten yksittäisten lampaiden erottaminen laumasta. Toisin kuin toinen uusiseelantilainen rotu uudenseelanninpaimenkoira, uudenseelanninlammaskoira haukkuu erittäin harvoin ja haukkuminen onkin jalostuksessa epätoivottava ominaisuus.
Alkuperä
Varhaiset brittiläiset siirtolaiset toivat bordercollieita mukanaan Uuteen-Seelantiin. Niiden pitkäkarvaisuus ja taipumus käydä maahan makaamaan työskentelyn aikana eivät kuitenkaan olleet toivottuja ominaisuuksia uudessa ympäristössä. Pian niistä alettiin jalostaa lämpimään ilmastoon paremmin sopivia lyhytkarvaisia lammaskoiria, jotka pysyttelivät seisaallaan koko työskentelyn ajan. Viimeksi mainittu ominaisuus auttoi lammasfarmaria erottamaan koiran paremmin suuremman välimatkan päästä eivätkä lampaat pelänneet yhtä paljon lähestyvää koiraa, joka oli seissyt lähistöllä jo ennen liikkumista kuin koiraa joka lähti tulemaan kohti suoraan maasta noustuaan. Vaikka osa bordercollien keskeisistä ominaisuuksista haluttiin karsia pois, se on lähestulkoon ainoa jalostuksessa käytetty rotu ja sen perimä näkyy yhä selvästi.
Uudenseelanninlammaskoira on yleinen näky lammaskoirakokeissa, joista ensimmäinen järjestettiin Wānakassa jo vuonna 1867. Niissä tehtävänä on paimentaa lammas kentän ympäri ja viimein aitaukseen, ja niistä tuli kuuluisa harrastus 1980-luvulla, jolloin paikallisella tv-kanavalla näytettiin A Dog's Show-ohjelma.
Kărdžalin alue
Kărdžalin alue  on yksi Bulgarian alueista, joka sijaitsee maan eteläosassa. Sillä on yhteistä rajaa Kreikan kanssa. Alue on nimetty pääkaupunkinsa Kărdžalin mukaan. Kărdžalin alue on jaettu seitsemään kuntaan.
Kărdžalin alue kuului aikaisemmin Traakian maakuntaan, joka oli osa Osmanien valtakuntaa. Bulgarialaiset valtasivat alueen vuonna 1912 ensimmäisen Balkanin sodan aikana. Vuonna 1913 alue liitettiin Momtšilgradin alueeseen. Momtšilgradin alue liitettiin Stara Zagoran alueeseen 1934. Vuonna 1950 alue liitettiin juuri perustettuun Haskovon alueeseen. Vuonna 1959 alueesta muodostettiin oma alue, ja alue nimettiin Kărdžalin kaupungin mukaan. Vuonna 1989 alue liitettiin jälleen Haskovon alueeseen. Vuonna 1999 Bulgarian alue muutoksessa Kărdžalin alue muodostettiin uudelleen, mutta alueen rajat poikkeavat hieman vuonna 1959 perustetusta alueesta.
Giles Farnaby
Giles Farnaby (n. 1560 Truro – 1640 Lontoo) oli brittiläinen säveltäjä. Hän keskittyi tekemään materiaalia virginaalille sekä madrigaaleja. Kosketinsoitinsäveltäjänä hän oli aikansa huomattavimpia. Farnabyn on kerrottu olleen tutkijan, koulun johtaja Thomas Farnabyn lapsi. Hän itse valmistui musiikin kandidaattina Oxfordin yliopistosta vuonna 1592. Serkku Nicholas oli virginaalien valmistaja, ja Giles itse saattoi löytää tiensä musiikin pariin tämän ansiosta. Giles Farnabyn sävellyksiä on kymmenittäin koottuna Fitzwilliam Virginal Bookiin, jossa myös säveltäjän poika Richard Farnaby on edustettuna neljällä kappaleella.
Konna (kirjallisuus)
thumb|200px|Mykkäelokuvissa ja melodraamoissa yleinen [[stereotyyppinen konna, viiksekäs viettelijä. Hahmo oli suosittu, koska se helpotti roolihahmon tunnistamista. Huomaa vanhanaikaiset mustat vaatteet, keikarimaiset viikset ja maaninen käytös.]] Konna tai pahis on tavallisesti näytelmän, romaanin, elokuvan tai muun taideteoksen tarinassa sankarin päävastustaja eli antagonisti. Konna edustaa pahuutta, ja on usein pirullinen henkilöhahmo. Konnan hahmot ovat yleisiä varsinkin saduissa, moraliteeteissa, mysteerinäytelmissä ja melodraamoissa. Konna saattaa myös olla vaikuttava ja traaginenkin hahmo, kuten John Miltonin Kadotetun paratiisin Lucifer. Konnan tai vastustajan hahmo on yksi aktanteista Vladimir Proppin ja A. J. Greimasin strukturalistisessa mallissa.
Konna on yleensä juonen kannalta välttämätön, sillä hän estää sankaria pääsemästä tavoitteisiinsa, mistä syntyy koko tarinan jännite. Konna kuvataan yleensä pahaksi tai ainakin sellaiseksi henkilöksi, joka toimii väärin tai epäoikeudenmukaisesti. Monesti konnia pidetään mielenkiintoisempina kuin sankareita, sillä sankarin liikkumavara on yleensä rajoitetumpi. Usein vaikuttava konna onkin onnistuneen tarinan tärkeimpiä tekijöitä.
Kauksamo
Kauksamo oli kylä Kivennavan pitäjän koilliskulmalla Karjalankannaksella. Kylässä oli ennen talvisotaa nelisenkymmentä taloa ja kansakoulu rakennettiin kylään 1935.
Kauksamossa ei nykyisin ole asutusta.
Erik Prosperin
Erik Prosperin (25. heinäkuuta 1739 – 4. huhtikuuta 1803) oli ruotsalainen tähtitieteilijä.